CELEX: 62021TN0376
Language: da
Date: 2021-07-02 00:00:00
Title: Sag T-376/21: Sag anlagt den 2. juli 2021 — Instituto Cervantes mod Kommissionen

23.8.2021   
            
            
               DA
            
            
               Den Europæiske Unions Tidende
            
            
               C 338/28
            
         
      Sag anlagt den 2. juli 2021 — Instituto Cervantes mod Kommissionen
      (Sag T-376/21)
      (2021/C 338/37)
      Processprog: fransk
      
         Parter
      
      
         Sagsøger: Instituto Cervantes (Madrid, Spanien) (ved advokat E. van Nuffel d’Heynsbroeck)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Søgsmålet antages til realitetsbehandling.
               
            
                  —
               
               
                  Europa-Kommissionens afgørelse om at tildele parti 3 (spansk) af kontrakt under rammeaftaler om sprogundervisning for Den Europæiske Unions institutioner, organer og agenturer (nr. HR/2020/OP/0014) i første række til sammenslutningen CLL Centre de Langues-Allingua og i anden række til sagsøgeren annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at der i den anfægtede afgørelse ikke er givet en tilstrækkelig begrundelse for vurderingen af buddenes kvalitet.
               
            
                  2.
               
               
                  Andet anbringende om en manglende sammenligning af buddenes kvalitet.
               
            
                  3.
               
               
                  Tredje anbringende om, at Kommissionen anlagde et åbenbart urigtigt skøn ved at forkaste de elementer i buddet, som var tilgængelige via et hyperlink indeholdt i buddet, uden at kontrollere rigtigheden heraf.
               
            
                  4.
               
               
                  Fjerde anbringende, der er fremsat subsidiært, og som vedrører dels manglende sammenhæng mellem vurderingen af de faktiske kvaliteter, der kendetegner det af sagsøgeren afgivne bud, og vægtningen heraf i lyset af underkriterierne 1.1 og 1.2 i udbudsbekendtgørelsen, dels tilsidesættelse af gennemsigtighedsprincippet.
               
            
                  5.
               
               
                  Femte anbringende om tilsidesættelse af formålet om at skabe den bredest mulige konkurrence inden for offentlige udbud.